open-index/open-wikipedia-markdown huggingface dataset:
Imomi Husain ibn Ali jome masjidi

**Imomi Husain ibn Ali jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Imomi Husain ibn Ali jome masjidi Toshkent viloyati hududidagi Ohangaron tumani, Doʻstlik nomli qishloq fuqarolar yigʻinida joylashgan Yangi hayot qoʻrgʻoni, Doʻstlik koʻchasida joylashgan. Mazkur masjidning bosh imom-xatibi Saidmurod domla Buzirikov Hisoblanadi. Ushbu masjid Ohangaron tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Tuman hokimligi tomonidan jome masjid uchun qoʻshimcha ajratilgan 0.75 gektar joyda 1300 kishidan ziyod boʻlgan maʼmuriy xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Doʻstlik qishloq fuqarolar yigʻini, Yangi hayot mahalla fuqarolar yigʻini, Mustaqillik mahalla fuqarolar yigʻini, Ohangaron mahalla fuqarolar yigʻini, Yakka tut mahalla fuqarolar yigʻini, Shaugaz qishloq fuqarolar yigʻini, Doʻstlik mahalla fuqarolar yigʻini, Balandlik mahalla fuqarolar yigʻinida yashovchilar tashrif buyurishadi.

## Tarixi
Imomi Husain ibn Ali jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 27-avgust kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Jome masjid mahalliy aholi vakillari, tadbirkorlar, homiylar tomonidan qayta taʼmirlangan.

## Manbalar
Qoʻrgʻoni shams jome masjidi

**Qoʻrgʻoni shams jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Qoʻrgʻoni shams jome masjidi Toshkent viloyati hududidagi Ohangaron tumani, Birlik nomli qishloq fuqarolar yigʻinida joylashgan Birlik qoʻrgʻoni, Qizil soy mahalla fuqarolar yigʻinida joylashgan. Mazkur masjidning bosh imom-xatibi Shoxruh domla Artikov Hisoblanadi. Ushbu masjid Ohangaron tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 0.80 gektar maydonga qurilgan boʻlib oʻziga 2500 kishiga yaqin boʻlgan namozxonlarni sigʻdira oladi. Masjid hududida maʼmuriy xonalar, xonaqoh, tahoratxona, goʻdaklik onalar va bolalar uchun maxsus alohida xonalar barpo etildi. Mazkur masjidga Birlik qishloq fuqarolar yigʻini, Qizil soy mahalla fuqarolar yigʻini, Jandal mahalla fuqarolar yigʻini, Oq tepa mahalla fuqarolar yigʻini, Telov mahalla fuqarolar yigʻini, Yangi abil mahalla fuqarolar yigʻini, Kamar mahalla fuqarolar yigʻini, Abiz mahalla fuqarolar yigʻinida yashovchilar tashrif buyurishadi.

## Tarixi
Qoʻrgʻoni shams jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 10-oktabr]] kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidda namozxonlar uchun qulay sharoitlar yaratilgan boʻlib, qoʻshni va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus Ona va bola uchun alohida xonalari barpo etildi.

## Manbalar
Islom nuri jome masjidi

**Islom nuri jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Ohangaron tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Islom nuri jome masjidi Toshkent viloyati hududidagi Ohangaron tumani, Qurama qishloq fuqarolar yigʻinida joylashgan Koʻk saroy nomli mahalla fuqarolar yigʻinida joylashgan. Mazkur masjidning bosh imom-xatibi Farxod domla Qoʻshboyev hisoblanadi. Ushbu masjid Ohangaron tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan.

## Tarixi
Islom nuri jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 2005-yil 22-noyabr kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Islom nuri jome masjidi 1991-1992 yillarda hududdagi mahalliy aholi tomonidan 100-150 kishi sigʻimiga ega boʻlgan binoda hashar yoʻli bilan bunyod etilgan. Yillar davomida mahalliy aholi va hududdan oʻtuvchi yoʻlovchilar uchun xizmat qiladigan masjid 2018-yilda hashar yoʻli bilan qayta barpo etildi. Ushbu qayta qurish davomida masjidda namozxonlar uchun koʻplab qoʻlayliklarega boʻlgan honaqox barpo etildi. Masjidning yon bagʻridagi tepalikning bir qismi qisqartirilishi hisobiga masjid hududi va binosi kengaytirilib 300 kishilik sigʻimgacha oshirildi. Ochilgan maydonda 2021-yilda zamonaviy qoʻlayliklarga ega boʻlgan tahoratxona bunyod etildi. Yoʻlovchi ayollar uchun ham alohida maxsus tahoratxona va namozxona tashkil etildi.

## Manbalar
Komarov boʻzboshi

**Komarov boʻzboshi** () – ikki urugʻpallalilar sinfi, yalpizdoshlar oilasi, dracocephalum turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Qizilnura togʻi, Maydontol hamda Qorabuloq havzasi, Qurama tizmasi Lashkarak qishlog‘i, Gushsoyda tarqalgan.
## Tavsifi
Boʻyi 10-20 sm gacha yetadigan koʻp yillik oʻt oʻsimlik. Oʻq ildiz sistemasiga ega. Poyasi silliq, koʻndalang kesimi toʻrt qirrali. Bargi oddiy, bandli, shakli uchburchak tuxumsimon, uchi oʻtkir, asosi yuraksimon, chetlari tekis, yuzasi qalin silliq tuklar bilan qoplangan. Pastki barglari qisqa bandli, yuqoridagilari bandsiz. Gullari ikki jinsli, poyaning yuqori qismida, barg qoʻltigʻida qisqagina gulbandda bittadan joylashgan. Gultojibarglari sariq tusda. Hasharotlar yordamida changlanadi. Iyul avgust oylarida gullab mevasi sentabrda pishib yetiladi. Mevasi quruq yongʻoqcha. Urug‘i orqali koʻpayadi.

## Tarqalishi va oʻsish sharoiti
Tabiatda juda kam tarqalgan, bir biridan ajralib turadigan toʻplar hosil qilib oʻsadi. Toshkent viloyati Qizilnura togʻi, Maydontol hamda Qorabuloq havzasi, Qurama tizmasi Lashkarak, Gushsoy daryosi vodiysida uchratish mumkin. Togʻning yuqori qismidagi toshli shagʻalli yerlarda oʻsadi. Gullab turgan novdalari mahalliy aholi tomonidan dorivor sifatida yigʻilishi va yozda oʻsadigan hududlarida chorva mollarining boqilishi tufayli areali qisqarib ketgan. Chatqol biosfera rezervati qoʻriqxonasi va Ugom-chatqol davlat tabiat milliy bogʻi hududida muhofaza ostiga olingan.
## Manbalar
Aleksandr Govorov

**Aleksandr Aleksiyovich Govorov** (1942-yil 11-fevral, Ukraina SSR, Chernigov shahri – vafot sanasi nomaʼlum, Toshkent shahri, O'zbekiston SSR) – sovet va ukrain futbolchisi, darvozabon. SSSR Oliy ligasida „Shaxtyor Donetsk“ va Toshkentning „Paxtakor“ klublarida oʻynagan.

## Hayoti
Aleksandr Aleksiyovich Govorov 1942-yil 11-fevralda Ukraina SSRning Chernigov shahrida tugʻilgan

U oʻz faoliyatini 1960–1961-yillarda „Avangard“ jamoasida boshlagan. 1962-yildan boshlab 1963-yilgacha SKA Kiyev tarkibida 34 ta oʻyin oʻtkazgan. 1964–1965-yillarda Chernigov „Desna“ jamoasida oʻynagan. Ukrainaning „Desna“ jamoasida tarkibida  40 ta oʻyinda maydonga tushgan.

1966-yilda 24 yoshli Aleksandr Aleksiyovich Govorov „Shaxtyor Donetsk“ klubiga koʻchib oʻtgan. „Shaxtyor Donetsk“ klubi safida umumiy hisobda 112 ta gol oʻtkazib yuborgan. Aleksandr Aleksiyovich Govorov u yerda Yuriy Korotkiy bilan boʻlgan vaziyat sababli zaxirada qoldirilgan. U Donetsk klubi futbolkasida debyutini 1966-yil 26-aprelda „A“ toifasi birinchi guruhi 4-turida Bokuning „Naftovik“ jamoasiga qarshi safarda ishtirok etgan. Ushbu oʻyinda uning jamoasi magʻlub boʻlingan (0:2). Govorov 74-daqiqada Yuriy Korotkiyning oʻrniga maydonga tushgan. Biroq, keyingi mavsumdan boshlab u jamoaning asosiy darvozaboni boʻlgan. 1971-yilgacha Yuriy Degterevga raqobatda magʻlub boʻlgunga qadar jamoada qolgan. U „konchilar“ tarkibida 100 ta rasmiy oʻyin oʻtkazgan.

Keyin oliy ligadagi Toshkentning „Paxtakor“ jamoasiga oʻtgan. Professional faoliyatini 1974-yilda Oʻzbekiston ikkinchi ligasi „Yangiyer“ klubi tarkibida yakunlagan.

Aleksandr Aleksiyovich Govorov Oʻzbekiston SSRning Toshkent shahrida vafot etgan. Vafot sanasi aniqlanmagan.
## Manbalar

## Havolalar
* Профіль гравця на сайті «Український футбол»
* Профіль гравця на сайті footbook.ru 
* Профіль гравця на сайті teams.by
Aleksey Lavrov

**Aleksey Petrovich Lavrov** (1878-yil 14-fevral, Mtsensk tumani, Glazunovo qishlogʻi, Orel yeparxiyasi – 1937-yil 10-noyabr, Tobolsk) – renovatsion arxiyepiskop, 1927-yilgacha rus pravoslav cherkovi yepiskopi, Toshkent, Semirechenskiy, Vernenskiy yepiskopi, Turkiston vikariysi.

## Hayoti
Aleksey Petrovich Lavrov 1878-yil 14-fevralda Mtsensk tumanidagi Glazunova qishlogʻida ruhoniy oilasida tugʻilgan.

1892-yilda Birinchi Oryol ilohiyot maktabini tugatgan. 1898-yilda Oryol diniy seminariyasini tugatdi va Sankt-Peterburg ilohiyot akademiyasiga kirdi. Sankt-Peterburg diniy akademiyasida tahsil olayotganda nasroniylikni oʻrgana boshladi. 1902-yil fevral oyida u Sergius ismli rohib boʻldi va Sergey ismini oldi va ieromonk etib tayinlandi. Xuddi shu yili u ilohiyot fanlari nomzodi ilmiy darajasini oldi.

Ieromonk Sergey Ilohiyot Akademiyasini tugatgandan soʻng, Peterburgda qolib, magistrlik dissertatsiyasini yozmadi, balki Urmiya maʼnaviy missiyasiga missioner sifatida borishni va oʻsha paytda Nestorianlar deb atalgan Ossuriya xristianlariga qoʻshilishni xohladi. Bu qaror qisman professor Vasiliy Bolotov taʼsiri ostida qabul qilingan. Shu yilning 5-iyunida ieromonk Sergey Urmiya ruhoniy missiyasi rahbarining yordamchisi etib tayinlandi.

Missiyaning oʻsha paytdagi rahbari Arximandrit Kirill (Smirnov) Ieromonk Sergeyning ishlarini yuqori baholagan. 1903-yil sentyabrda tarjima ishlari uchun abbatlik darajasiga koʻtarilgan. 

Birinchi jahon urushining boshlanishi bilan yepiskop Sergey 1914-yil dekabridan 1915-yil iyuligacha Rossiyaga (Tbilisi, Tambov, Petrograd) evakuatsiya qilindi. 1919-yil dekabr oyida u Oq armiya nazorati ostidagi Novorossiyskga koʻchib oʻtdi va u yerda Anglikan cherkoviga oʻtganini va yepiskop unvonidan voz kechganini eʼlon qildi. Mitropolit Yevlogiya (Georgievskiy) oʻz xotiralarida yepiskop Sergeyni muvozanatsiz shaxs sifatida tavsiflagan.

1922-yil may oyida GPUning Rossiyaning janubi-sharqidagi vakolatli vakilining iltimosiga binoan unga Moskvadan Novorossiyskga sayohat qilish taqiqlandi.

Ikki oy oʻtgach, u hibsga olindi va Trans-Kaspiy temir yoʻlida joylashgan Tejen shahriga deportatsiya qilindi. U keyinchalik Toshkentga borgan. 1923-yil 2-3-mayda Toshkentda boʻlib oʻtgan yeparxiya kengashida Novorossiysk va Qora dengiz yepiskopi Sergey Toshkent renovatsion yeparxiyasiga maʼmur etib tayinlash boʻyicha qaror qabul qilindi. 1925-yil 25-yanvarda Patriarx Tixonning farmoni bilan u Turkiston yeparxiyasini vaqtincha boshqarish boʻyicha koʻrsatma bilan Semirechensk yepiskopi va Vernenskiy yepiskopi etib tayinlandi.

1937-yil 18-oktyabrda u hibsga olindi va 1937-yil 10-noyabrda Tobolskda bir guruh ruhoniylar bilan birga otilgan.

## Adabiyotlar
* 
* 
* 
* 
* *[[Кияшко, Никита Витальевич|Кияшко Н. В.]]* «Арест его был вызван тактическими соображениями»: Секретный отдел ВЧК и политический контроль над православным духовенством (1920—1921 гг.) // Отрадненские историко-краеведческие чтения. Выпуск VIII: Материалы Межрегиональной научной конференции / ред.-сост. С. Г. Немченко. — Армавир: Издатель Шурыгин В. Е., 2020. — С. 68-74.
* 

## Manbalar

## Havolalar
* Сергий (Лавров) на сайте «Русское православие»
Luka Voyno-Yasenetskiy

**Arxiyepiskop Luka** (dunyoviy ismi **Valentin Feliksovich Voyno-Yasenetskiy**; 1877-yil 27-aprel, Kerch, Tauride viloyati — 1961-yil 11-iyun, Simferopol) – rus va sovet diniy arbobi, jarroh, yozuvchi, anesteziologiya va yiringli jarrohlik boʻyicha asarlar muallifi. Tibbiyot fanlari doktori (1915), ilohiyot fanlari doktori (1959), professor. Toshkent yeparxiyasi yepiskopi.

2000-yilda u rus pravoslav cherkovi tomonidan konfessor sifatida kanonizatsiya qilingan.

## Hayoti
Luka Voyno-Yasenetskiy Kiyevdagi Vladimir universitetining tibbiyot fakultetida tahsil olgan. U yaxshi oʻqigan, guruh rahbari boʻlgan, ayniqsa anatomiya fanini oʻrganishda muvaffaqiyat qozongan. Qizil Xochning Kiyev tibbiy kasalxonasida ishga joylashdi, Qizil Xoch bilan 1904-yilda rus-yapon urushiga bordi. U Chitadagi evakuatsiya kasalxonasida ishlagan, jarrohlik boʻlimiga rahbarlik qilgan va suyaklar, boʻgʻinlar va bosh suyagida katta operatsiyalarni bajarib, keng koʻlamli amaliyotga ega boʻlgan.

1905-yil noyabr oyida Voyno-Yasenetskiylar oilasi Kursk viloyati Fatej tumanidagi Verxniy Lyubaj qishlogʻiga koʻchib oʻtdi. 10 oʻrinli Zemstvo kasalxonasi hali qurib bitkazilmagan edi va Valentin bemorlarni uyda qabul qildi . Uning kelishi vaqti tif isitmasi, qizamiq va chechak epidemiyasining rivojlanishi bilan bir vaqtga toʻgʻri keldi. 1916-yil mart oyida Voyno-Yasenetskiylar oilasi Toshkentga boradi. Shahar kasalxonasida ishlaydi.

Luka Voyno-Yasenetskiy 1877-yil 27-aprelda Kerchda farmatsevt Feliks Stanislavovich Voyno-Yasenetskiy va Mariya Dmitriyevna Voyno-Yasenetskaya oilasida tugʻilgan . U besh farzandning toʻrtinchisi edi. Uning bobosi Mogilev viloyatining Sennenskiy tumanida tegirmonchilik bilan shugʻullangan. Otasi Feliks Stanislavovich farmatsevt sifatida malaka oshirib, Kerchda oʻz dorixonasini ochadi.

1919-yil yanvar oyida Konstantin Osipov boshchiligida bolsheviklarga qarshi qoʻzgʻolon boʻlib oʻtadi. Uning bostirilishidan soʻng, ogʻir yaralangan kazak kapitani V. T. Komarchev kasalxonada yotgan edi. Voyno-Yasenetskiy uni qizillarga topshirishdan bosh tortadi va uni yashirincha davolaydi.

1920-yilda Turkiston davlat universiteti tashkil topdi. Voyno-Yasenetskiyning tanishi boʻlgan tibbiyot fakulteti dekani Pyotr Sitkovskiy undan operativ jarrohlik boʻlimiga rahbarlik qilishga roziligini oldi.

U 1923-yil 12-maydan 1927-yil sentyabrga qadar Toshkent yeparxiyasidagi yepiskoplik qilgan.

Luka Voyno-Yasenetskiy 1961-yil 11-iyunda vafot etgan.

## Adabiyotlar
* 
* 
* 
* 
* 
* *Лизгунов П. О.* Святитель Лука (Войно-Ясенецкий) о науке и религии  // Innova. — 2019. — № 3 (16). — С. 13-17
* 
* 
* 

## Manbalar

## Havolalar
* Акафист, кондак и молитвы святителю Луке
* episcop.ru  сайт, посвящённый Луке Войно-Ясенецкому
Dalvarzin jome masjidi

**Dalvarzin jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Dalvarzin jome masjidi Toshkent viloyati hududidagi Bekobod tumani, Zafar shaharchasida joylashgan Ertosh nomli qishloqda joylashgan. Mazkur masjidning bosh imom-xatibi Anvarjon domla Rihsiboyev hisoblanadi. Ushbu masjid Bekobod tumanining eng yirik masjidlaridan biri boʻlib, Juma namozi, Ramazon va Qurbon hayiti namoz vaqtlarida aholi bilan gavjum boʻladi.

## Tarixi
Dalvarzin jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidda namozxonlar uchun qulay sharoitlar yaratilgan boʻlib, qoʻshni va chet ellik sayyohlarning tashrif buyurishini inobatga olib, ayollar uchun alohida namozxona, tahoratxona hamda, maxsus Ona va bola uchun alohida xonalari barpo etildi. Mazkur masjidga mahalliy aholining takliflariga koʻra shu joyning nomi qilib – „Ertosh“ deya nomlangan.
Toshkent viloyatida yoʻlovchilar va ziyoratchilarga har taraflama qulaylik yaratish, namozxonlar uchun yuqori darajada shart-sharoitlarni taʼminlash maqsadida Bekobod tumani Zafar shaharchasi boʻyida joylashgan „Dalvarzin“ jome masjidi shu vaqtgacha koʻrimsiz bir joyda – yoʻl boʻyidan burchakda joy olgan edi. *"[[Toshkent viloyati]], [[Bekobod]] tumani hokimligining qarori bilan mazkur masjid uchun qoʻshimcha 35 sotix yer maydoni ajratib berildi va katta koʻcha boʻyida yangidan bunyod etildi. Natijada 50 sotix maydonda mahalliy aholi va yoʻlovchilar, namozxonlar uchun barcha qulayliklarga ega boʻlgan zamonaviy, koʻrkam bino va maʼrifat uyi qad rostladi, inshaalloh!"* deydi masjid imom-xatibi Anvarjon domla Rihsiboyev. 3 sentyabr kuni Toshkent viloyatining sobiq bosh imom-xatibi Xayrulloh domla Turmatov boshchiligida imomlar, keksa nuroniylar, masjid va mahalla faollari, mahalliy aholi duoi xayrlar bilan masjidning birinchi tamal toshini qoʻyildi va qurilish ishlari boshlandi. 2020-yilda sigʻimi 700-750 kishiga moʻljallangan asosoiy xonaqoh, 27 metrlik minora, tahoratxona, kutubxona, xizmat xonalari, ayollar uchun tahoratxona va namozxona, hamda, keng avtoturargoh masjidning umumiy tuzilishini tashkil qilgan.

## Manbalar
Ilya Golyayev

**Ilya Andreyevich Golyayev** (1859-yil – 1942-yil, Oʻzbekiston SSR, Toshkent shahri) – Saratov viloyati, Balashov shahridagi ECB cherkovining oqsoqoli, bir necha bor SSSR Baptistlar ittifoqi raisi etib saylangan.

## Hayoti
Ilya Andreyevich Golyayev 1859-yilda tugʻilib, molokan oilasida oʻsgan. Yoshligida u Balashovda vaʼz qilgan baptistlar N.M.Chetvernin va P.G.Demakin bilan, keyinroq esa V.V.Ivanov bilan uchrashgan. Ular bilan muloqot qilish natijasida 1890-yilda muqaddas suvga choʻmish marosimidan oʻtgan. Uning saʼy-harakatlari tufayli Balashovda katta baptistlar cherkovi paydo boʻlgan.

Ellik yildan koʻproq vaqt davomida Ilya Andreyevich Golyayev Balashov cherkovining doimiy presviteri boʻlib, bir ovozdan bir necha marta qayta saylangan. 1910-yilda uning tashabbusi va moddiy ishtiroki bilan Balashovda Rossiyada birinchilardan boʻlgan katta ibodatxona qurilgan. Shu bilan birga, Ilya Andreyevich Golyayev Rossiya baptistlari ittifoqida ishlagan (tashkilot nomi bir necha bor oʻzgartirilgan). Ilya Golyayev 1910—1917-yillarda, 1924—1926-yillarda, 1933—1935-yillarda tanaffuslar bilan Rossiya baptistlari ittifoqi raisi boʻlgan.

1911-yilda Amerika Qo'shma Shtatlarining Filadelfiya shahrida boʻlib oʻtgan Butunjahon baptistlar kongressida rus baptistlari delegatsiyasiga rahbarlik qilgan. U 1925-yilda oʻtkazilgan SSSR Baptistlar ittifoqi kengashiga boshchilik qilgan. Ushbu yigʻilishda Butunjahon baptistlar ittifoqi vakili doktor Rushbruk va V.V.Skaldin, G.I.MazaYev, N.V.Odintsov, I.A.Golyaev, P.V.Pavlov, S.V.Belosov, D.P.Stepin, P.V.Ivanov-Klyshnikov, P.X.Mordovinlar ishtirok etgan.

Ilya Andreyevich Golyayev qisqa muddatli kasallikdan soʻng 1942-yil 14-sentyabrda Oʻzbekiston SSRning Toshkent shahrida vafot etgan.

## Adabiyotlar
* 

## Manbalar
Pyotr Sitkovskiy

**Sitkovskiy Pyotr Porfirievich** (1882-yil 12-avgust, Ryazan – 1933-yil, Ryazan, SSSR) – sovet xirurgi.

## Biografiyasi
Pyotr Sitovskiy 1882-yil 12-avgustda Ryazanda tavallud topgan. 1908-yilda Moskva universitetining tibbiyot fakultetini tamomlagan. Keyinchalik Aleksey Vasilyevich Martinov boshchiligidagi shifoxona jarrohlik klinikasida rezident va assistent boʻlib ishlagan. Birinchi jahon urushida Qizil Xoch kasalxonasida katta shifokor boʻlgan. 1916-yilda „Posleoperatsionniye krovotecheniya pri jeltuxe“ mavzusida doktorlik dissertatsiyasini himoya qilgan. Pyotr oʻz dissertatsiyasida qon ivish mexanizmiga oid yangi gʻoyalarni taklif qilgan. 1917-yilda Moskva universiteti xirurgiya klinikasida yordamchi boʻlib ishlay boshlagan. Oʻrta Osiyoda Toshkentda birinchi Turkiston universitetini tashkil etishda ham qatnashgan. Sitovskiy 1920-1932-yillarda Turkiston universiteti xirurgiya fakulteti professori va tibbiyot fakulteti dekani lavozimlarida faoliyat olib borgan. Professor Pyotr 1928-yilda Toshkent Davlat stomatologiya institutida Oʻrta Osiyoda birinchi boʻlib jagʻ-yuz xirurgiyasi va jarrohlik stomatologiya kafedrasini tashkil qilgan. 1932-yilda Ryazanga koʻchib oʻtdi. Qizil Xoch kasalxonasida kasalxona tashkil etildi.

Sitkovskiy 30 dan ortiq ilmiy ishlar yozgan. Ular qorin boʻshligʻi va osteoplastik jarrohlik masalalariga tegishli edi. U oʻtkir appenditsitning muhim belgisini tasvirlab bergan (simptom keyinchalik jarroh nomi bilan Sitkovskiy simptomi deb nomlandi). 1911-yilda ketgutni yod bugʻi bilan sterilizatsiya qilish usulini ishlab chiqqan. Pyotr qon ivishini aniqlash uchun asbob ixtiro qilgan. Keyinchalik apparat Boris Andrianovich Yegorov tomonidan takomillashtirilgan (keyinchalik u Sitkovskiy-Yegorov apparati deb atalgan).

Sitkovskiy Moskvadagi Rossiya jarrohlari jamiyatining kotibi boʻlib ishlagan. Shuningdek, u „Yejegodnika russkoy meditsinskoy pechati“ni tuzishda ishtirok etgan. 1922-yilda Sitkovskiy tashabbusi bilan chaqirilgan Turkiston tabiblarining birinchi qurultoyiga boshchilik qilgan. Sitovskiy „Turkiston tibbiyot jurnali“ (Oʻrta Osiyoda birinchi) tibbiyot nashriga asos solgan.

## Manbalar
Doʻstlik jome masjidi

**Doʻstlik jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Doʻstlik jome masjidi Toshkent viloyati hududidagi Bekobod tumani, Doʻstlik mahalla fuqarolar yigʻinida joylashgan. Mazkur masjidning bosh imom-xatibi Umar domla Fozilov hisoblanadi. Ushbu masjid Bekobod tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 600 kishiga yaqin boʻlgan maʼmuriy xonalar, xonaqoh, tahoratxona, avtoturargoh, ayollar uchun tahoratxona va namozxona hamda yosh goʻdaklik onalar va bolalar uchun maxsus alohida xonalar barpo etildi. Mazkur masjidga Doʻstlik mahala fuqarolar yigʻini, Zarbdor mahala fuqarolar yigʻini, Savrak mahala fuqarolar yigʻini, Oybek mahala fuqarolar yigʻini, Savran mahala fuqarolar yigʻini, Telmon mahala fuqarolar yigʻini, Sholikor mahala fuqarolar yigʻini, hamda, Chanoq mahalla fuqarolar yigʻinida yashovchi mahalliy aholi vakillari, hamda, namozxonlar tashrif buyurishadi.

## Tarixi
Doʻstlik jome masjidining qachon bunyod etilganligi haqida toʻliq maʼlumot yoʻq. Jome masjid binosi mahalliy aholi vakillari, homiylar tomonidan taʼmirlab turiladi. Jome masjid Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjidga mahalliy aholining takliflariga koʻra shu joyning nomi qilib – „Doʻstlik“ deya nomlangan.

## Manbalar
Amir Hamza jome masjidi

**Amir Hamza jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

## Joylashuvi
Amir Hamza jome masjidi Toshkent viloyati hududidagi Bekobod tumani, Zafar shaharchasi, Taras Shevchenko koʻchasi 12-uyda joylashgan. Mazkur masjidning bosh imom-xatibi Abdulahad domla Saidjaxanov hisoblanadi.

## Tarixi
Amir Hamza jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan 1998-yil 7-avgust kuni roʻyxatdan oʻtkazlib, uning ustavi Toshkent viloyat adliya boshqarmasida roʻyxatga olingan.

Masjidning Amir Hamza deb nomlanishiga sabab shuki, masjid qurilish ishlari yakuniga yetgan yili O‘zbekiston musulmonlari idorasi sobiq raisi Shayx Muhammad Sodiq Muhammad Yusuf hazratlari kelganlarida ularning tavsiya va koʻrsatmalari asosida masjidga Amir Hamza nomi berilgan. Masjid Bekobod tumanining Oʻzbekiston jamoa xoʻjaligi markazida joylashgan edi. 1989-yili Bekobod tumani markazi boʻlgan Zafar shaharchasiga qarashli Boʻston mahalla fuqarolar yigʻinidagi masjidning sobiq imomi Nishonov Abdurauf maxsum va Bekobod tuman komunistik partiyasining sekratari Sharipov Jahongirlar tashabbusi bilan kuchirib kelindi va u yerdagi eski bino yangidan namozxonlar uchun taʼmirlanib namoz ibodati ado etila boshlandi. 1990-yili Amir Hamza jome masjidi uchun tuman ijroiya qumitasining qaroriga binoan maxsus yer maydoni ajratib berildi, hamda, shu yili jome masjid qurilishida masjid imomi Nishonov Abdurauf va boshqa mahalla faollari ishtirokida 1993-yili xalq hashari bilan qurib bitkazilgan. Amir Hamza jome masji 1998-yil Toshkent viloyati Adliya boshqarmasidan qaytadan roʻyxatdan oʻtgan. Masjidning birinchi imomi Nishonov Abdurauf maxsum 1993-yilgacha boʻlgan, soʻngra, 1993-yildan 2004-yilgacha Abdulaziz domla, keyinchalik esa 2004-yildan 2011-yilgacha Nishonov Maxmudjon domla, hozirda Saidjaxonov Abdulahad jome masjidning imom-xatib vazifasini bajarib kelmoqdalar.

## Manbalar
Yuriy Gulin

**Yuriy Ivanovich Gulin** (1926-yil 6-aprel – 1988-yil 6-iyul) – Ishchilar va dehqonlar Qizil Armiyasi aʼzosi, Ulugʻ Vatan urushi qatnashchisi, Sovet Ittifoqi Qahramoni (1945).

## Hayoti
Yuriy Gulin 1926-yil 6-aprelda Melitopol tumanidagi Troitskoye qishlogʻida oddiy dehqon oilasida tugʻilgan. U maktabning toʻqqizinchi sinfini tugatgan, soʻngra Chelyabinsk viloyati, Argayash qishlogʻidagi „Orggazstroy“da mexanik boʻlib ishlagan. 1944-yil iyul oyida Gulin Ishchi va dehqon Qizil Armiyasi safiga chaqirilgan. 1945-yil yanvar oyidan Ulugʻ Vatan urushi frontlarida 1-Belorussiya fronti 5-hujum armiyasi 89-gvardiya miltiq diviziyasining 267-gvardiya otishma polkida oddiy askar boʻlgan. U Polshani ozod qilish davrida oʻzini koʻrsatgan.

1945-yil 14-yanvarda dushman mudofaasini yoʻq qilish paytida Gulin nemis bunkeriga yaqinlashib, uni portlatib yuborgan, keyin birinchi boʻlib dushman xandoniga kirib, 10 nafar askar va ofitserni oʻldirgan. 17-yanvar kuni Mixalov hududidagi Pilikani kesib oʻtish paytida oʻz boʻlinmasida birinchi boʻlib gʻarbiy qirgʻoqqa oʻtib, dushman pulemyotining ekipajini yoʻq qilgan.

SSSR Oliy Kengashi Prezidiumining 1945-yil 27-fevraldagi farmoni bilan „Qoʻmondonlikning nemis bosqinchilariga qarshi kurash frontidagi jangovar topshiriqlarini namunali bajargani, koʻrsatgan jasorati va qahramonligi uchun“ Yuriy Gulin Lenin ordeni va 7710-sonli oltin Yulduz medali hamda Sovet Ittifoqi Qahramoni unvoni bilan taqdirlangan. Shuningdek, 1-darajali Vatan Urushi ordeni va bir qator medallar bilan ham taqdirlangan.

1946-yilda serjant unvoni bilan demobilizatsiya qilingan. Shundan keyin, Toshkentda yashagan. Oʻzbekiston SSR Ichki ishlar vazirligida xoʻjalik ishida ishlagan. 1969-yilda nafaqaga chiqqan. 1988-yil 6-iyulda vafot etgan va Toshkentdagi Harbiy qabristonning Qahramonlar qismiga dafn etilgan.

## Adabiyotlar
* Герои Советского Союза — узбекистанцы. — Таш. 1984.

## Manbalar
Viktor Sokolov

**Viktor Ivanovich Sokolov** (1911-yil 27-mart, Moskva, Rossiya imperiyasi – 1999-yil 1-yanvar, Moskva, Rossiya) – sovet futbolchisi, murabbiy, himoyachi ampulasida harakat qilgan. SSSRda xizmat koʻrsatgan sport ustasi. Antverpendagi III yozgi ishchilar Olimpiya oʻyinlari chempioni (1937).

## Hayoti
Viktor Sokolov 1911-yil 27-martda Moskvada tugʻilgan. U Kauchuk zavodi jamoalarida futbol bilan shugʻullanib, u yerda oddiy ishchi boʻlib ishlagan. 19 yoshida u „Qizil atirgul“ klubiga oʻtdi. U 22 yoshida Moskvaning „Dinamo“ jamoasidan tushgan taklifni qabul qiladi. Keyinchalik u poytaxtning boshqa klubi „Spartak“ safidada harakat qildi.

1937-yilda „Spartak“ tarkibida u Antverpendagi III yozgi ishchilar olimpiadasi, Parijdagi ishchilar oʻrtasidagi Jahon kubogi gʻolibi boʻldi. Viktor Sokolov Baskoniya terma jamoasi va Bolgariyaning bir nechta klublarida oʻynagan.

1943-yil 2-mayda jamoa sardori sifatida mashhur „Stalingrad stadionida“ Moskva Spartak jamoasini maydonga olib chiqdi.

U oʻz faoliyatini 36 yoshida Chelyabinskdagi „Dzerjinets“da tugatdi.

Shu bilan birga u chim ustida xokkey oʻynagan. 1952-yilda jamoa tarqatib yuborilgach, chim ustida xokkeydagi faoliyatini ham yakunlagan.

1950-yilda Davlat jismoniy tarbiya markazi qoshidagi murabbiylar maktabini tamomlagan. U murabbiyligining dastlabki davrida asosan imkoniyat darajasi past boʻlgan jamoalar bilan ishlagan. 1955—1959-yillarda Moskvaning "Spartak" klubida murabbiy boʻlib ishlagan. 1967-yilda Oʻzbekiston SSRning „Doʻstlik“ futbol klubiga, 1968—1969-yillarda „Krivbass“ klubiga, 1969—1970-yillarda „Luch“ klubiga murabbiylik qilgan.

U 1999-yil 1-yanvarda vafot etdi va Vostryakovskiy qabristonining sportchilar qismiga dafn qilindi.

## Yutuqlari
Viktor Sokolov chim ustida xokkey boʻyicha SSSR chempionatining ikki karra bronza medali sovrindori boʻlgan (1950, 1951).

## Manbalar
Oʻzbekiston jome masjidi

**Oʻzbekiston jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Oʻzbekiston jome masjidi Toshkent viloyati hududidagi Bekobod tumani, Zomin qishloq fuqarolar yigʻini Birlik mahalla fuqarolar yigʻinida joylashgan. Mazkur masjidning bosh imom-xatibi Komil domla Nishonov hisoblanadi. Ushbu masjid Bekobod tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 700 kishiga yaqin boʻlgan xonaqoh, zamonaviy tahoratxona, avtoturargoh, ayollar uchun tahoratxona va namozxona hamda yosh goʻdakli onalar uchun maxsus alohida xonalar bunyod etilgan. Mazkur masjidga Birlik mahala fuqarolar yigʻini, Zomin mahala fuqarolar yigʻini, Zahiriddin Muhammad Bobir mahala fuqarolar yigʻini, Treakzor mahala fuqarolar yigʻini, Gulzor mahala fuqarolar yigʻini, Oʻrikzor mahala fuqarolar yigʻini, Yangi obod mahala fuqarolar yigʻini va Xos mahalla fuqarolar yigʻinida yashovchi mahalliy aholi vakillari, hamda, namozxonlar tashrif buyurishadi.

## Tarixi
Oʻzbekiston jome masjidining qachon bunyod etilganligi haqida toʻliq maʼlumot yetarli emas. Jome masjid Oʻzbekiston Respublikasi Adliya vazirligi, Toshkent viloyati adliya boshqarmasi tomonidan roʻyxatga olingan, hamda, uning ustavi Toshkent viloyati adliya boshqarmasida roʻyxatga olingan. Mazkur masjidga mahalliy aholining talab va takliflariga binoan, eski mahalla nomi boʻlgan – „Oʻzbekiston“ deya nom berilgan. Jome masjid binosi mahalliy aholi vakillari, homiylar tomonidan taʼmirlab turiladi.

## Manbalar
Andrey Kiyashko

**Andrey Ivanovich Kiyashko** (1857-yil 30-noyabr, Yekaterinodar, Rossiya imperiyasi – 1917-yil 13-dekabr, Toshkent) – Transbaykal mintaqasi gubernatori, Kuban kazaki. General-leytenant (1913-yil 14-aprel).

## Hayoti
Andrey Ivanovich Kiyashko 1857-yil 30-noyabrda Katerynodarda tugʻilgan. Kuban harbiy klassik gimnaziyasida va Pavlovsk harbiy maktabida tahsil olgan.

1881-yilda unga bugler unvoni berilgan va Kuban kazak armiyasining Taman otliq polkida xizmat qila boshlagan. 1883-yilda general-mayor A.I.Xluxivskiyning Amudaryoning Orol va Kaspiy dengizlari orasidagi eski kanalni oʻrganish boʻyicha ekspeditsiyasida qatnashgan.

1891-yilda u Bosh shtabning Nikolay akademiyasini birinchi daraja bilan tamomlagan va Zakaspiy viloyatida xizmatga tayinlangan. U yerda ketma-ket mintaqaviy qoʻshinlar shtab-kvartirasi katta adyutantining yordamchisi lavozimlarini egallagan. 1896-yilda unga podpolkovnik unvoni berilgan va Amur harbiy okrugi shtab-kvartirasining katta adyutanti etib tayinlangan. 1897-yilda Kuban kazak armiyasi harbiy shtab boshligʻining yordamchisi etib tayinlangan. 1898–1899-yillarda Chepiga polkining birinchi Katerynodarskiy polkida qoʻmondonlik qilgan.

1900-yilda u polkovnik unvonini olgan. Oʻsha yili 39-piyoda diviziyasining shtab boshligʻi, soʻngra Kuban kazak armiyasining 1-kavkaz polkining qoʻmondoni etib tayinlangan. 1904-yilda Yaponiya bilan urush boshlanishi bilan Uzoq Sharqdagi gubernator qoʻmondonligiga tayinlangan. Oʻsha yilning iyul oyida u razvedka boʻlinmasi boshligʻi etib tayinlangan va u yerda Liaoning jangi tugaguniga qadar ishlagan. 1905-yilda Uzoq Sharq qoʻshinlari shtab idorasi boshligʻi etib tayinlangan va tez orada 2-Turkiston armiyasi korpusiga oʻtkazilgan.

1907-yilda Kuban viloyatining Maykop boʻlimi boshligʻi boʻlgan. Oʻsha yili unga general-mayor unvoni berilgan va 1907-yil 23-dekabrda Kuban kazak armiyasining harbiy shtab boshligʻi etib tayinlangan.

1917-yil 18-fevralda Kiyashko Kavkaz harbiy okrugining shtab-kvartirasida zaxiraga oʻtkazilgan. Fevral inqilobidan keyin Muvaqqat hukumat tomonidan Turkiston harbiy okrugi qoʻshinlari qoʻmondoni etib tayinlangan (Toshkent).

Andrey Ivanovich Kiyashko 1917-yil 13-dekabrda Toshkentda xizmat vazifasini bajarayotganda halok boʻlgan.

## Xotirasi
* Baʼzi aholi punktlariga Andrey Ivanovich Kiyashko nomi berilgan.
* 1915-yil 24-iyunda Transbaykal kazak armiyasining 3-harbiy boʻlimining Ildikanskaya qishlogʻi „Kiyashkovskaya“ deb oʻzgartirilgan.
* Kiyashkoning harbiy gubernator va ataman obrazi sovet kinosida ishlatilgan („Rang yoʻq“ filmi (1985)).

## Manbalar

## Havolalar
* Журнал «Разведчик»
Amirov Dadaxon jome masjidi

**Amirov Dadaxon jome masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi.

## Joylashuvi va faoliyati
Amirov Dadaxon jome masjidi Toshkent viloyati hududidagi Bekobod tumani, Moʻyinqum qishloq fuqarolar yigʻini Avangard mahalla fuqarolar yigʻinida joylashgan. Jome masjid 700 kishiga yaqin boʻlgan xonaqoh, zamonaviy tahoratxona, avtoturargoh, ayollar uchun tahoratxona va namozxona hamda yosh goʻdakli onalar uchun maxsus alohida xonalar bunyod etilgan. Mazkur masjidga Moʻyinqum mahala fuqarolar yigʻini, Saryuz mahala fuqarolar yigʻini, Avangard mahala fuqarolar yigʻinida yashovchi mahalliy aholi vakillari, hamda, namozxonlar tashrif buyurishadi. Mazkur masjidning bosh imom-xatibi Musurmonqul domla Fozilov hisoblanadi.

## Tarixi
Amirov Dadaxon jome masjidi Oʻzbekiston Respublikasi Adliya vazirligi, Toshkent viloyati adliya boshqarmasi tomonidan 1998-yil 29-sentabr kuni roʻyxatga olingan, hamda, uning ustavi Toshkent viloyati adliya boshqarmasida roʻyxatga olingan. 2021-yil 11-oktabr kuni Toshkent viloyati bosh imom-xatibi Jasurbek domla Raupov Bekobod tumani tomon tashrif buyurib, „Amir Dadaxon“ masjidi binoning ilk tamal toshini qoʻyib berdilar. „Amirov Dadaxon“ masjidining eski binosi 150 kishiga moʻljallangan boʻlib, bu esa yozning issigʻiga, hamda, qishning sovuqli kunlarida namozxonlarga juda noqulay boʻlayotgan edi. Shu kabi kamchiliklarni inobatga olgan holda, rahbariyat bilan maslahatlashgan holda yangi masjid qurilishi boshlandi va 2022-yilda nihoyasiga yetdi. Amirov Dadaxon jome masjidining yangi binosi 450-500 kishilik quvvatga ega.

## Manbalar
Platon Lobankov

**Yepiskop Platon** (dunyoviy ismi **Pyotr Egorovich Lobankov**; 1927-yil 5-noyabr, Ryazan viloyati, Gorlovskiy tumani, Kazinka qishlogʻi – 1975-yil 27-oktyabr, Voronej) – rus pravoslav cherkovi yepiskopi, Toshkent, Voronej va Lipetsk shaharlari yepiskopi.

## Hayoti
1927-yil 5-noyabrda dehqon oilasida tugʻilgan. 1941-yilda Kazinka qishlogʻidagi yetti yillik maktabni tugatib, kolxozga hisobchi boʻlib ishga kirgan. 1943-yilda traktorchi-mashinistlik kursiga oʻtib, uni tugatgandan soʻng tugʻilib oʻsgan qishlogʻidagi Krasnooktyabrsk mashina-traktor stansiyasida traktorchi boʻlib ishlay boshlagan. 

1952-yilda u avvalgi ishini tashlab, Ryazan yeparxiyasi, Rybnovskiy tumani, Letovo qishlogʻidagi Kosmodam cherkovida zabur oʻquvchisi boʻlgan. 1953-yil may oyida u Pskov-Pecherskiy monastiriga borib, yangi boshlovchi boʻlgan. 9-iyulda monastir abboti Arximandrit Pimen (Izvekov) nomiga monastirning birodarligiga qabul qilish uchun ariza yozgan. 1954-yil boshida arximandrit Plavozimiga oʻtkazilgan.

1954-yil 7-aprelda Moskvadagi Patriarxal soborda u Patriarx Aleksiy I tomonidan ierodeakon etib tayinlangan. Koʻp yillar davomida u Patriarxning subdekani boʻlgan. 1960-yilda Moskva diniy akademiyasiga oʻqishga kirgan. 1961-yil 19-yanvarda Moskvadagi Patriarxal soborda u patriarx tomonidan ieromonk darajasiga tayinlangan.

Cherkov delegatsiyasi tarkibida 1957-yilda Bolgariya va Yugoslaviyaga tashrif buyurgan. 1960-yilda Muqaddas Patriarx Aleksiyga Yaqin Sharqqa safarida hamrohlik qilganlar qatorida boʻlgan. 1964-yilda Moskva diniy akademiyasini abbat unvoni bilan tamomlagan. „Moskva mitropoliti Platonning (Levshin) ierarxal ishlari“ inshosi uchun u ilohiyot fanlari nomzodi ilmiy darajasiga sazovor boʻlgan. 1964-yil 22-dekabrda Abbot Platon Trinity-Sergey vikarisi etib tayinlangan.

1965-yilda Moskva diniy akademiyasining aspiranturasini tamomlagan.

1970-yil 2-iyunda Arximandrit Platon Argentina va Janubiy Amerika yepiskopi etib tayinlangan. U Markaziy va Janubiy Amerikaning eksarxi vazifasini ham bajargan.

1971-yil 28-fevralda Samarqand yepiskopi, Toshkent yeparxiyasining vikariysi va boshqaruvchisi etib tayinlangan. 25-iyundan Toshkent va Markaziy Osiyo yepiskopi boʻlgan.

1972-yil 11-oktyabrda u Voronej va Lipetsk yepiskopi etib tayinlangan.

1975-yil 27-oktyabrda vafot etgan. Dafn marosimi Voronej shafoat soborida boʻlib oʻtgan va Moskva viloyati, Pushkin tumani, Cherkizovo qishlogʻida dafn etilgan.

## Mukofotlari
* II darajali Buyuk Gersog Vladimir ordeni, (1968).

## Adabiyotlar
* Наречение и хиротония архимандрита Платона (Лобанкова) во епископа Аргентинского и Южноамериканского // Журнал Московской Патриархии. М., 1970. № 10. стр. 6-12.
* Кончина епископа Воронежского и Липецкого Платона (Лобанкова) // Журнал Московской Патриархии. М., 1975. № 11. стр. 8.
* Епископ Воронежский и Липецкий Платон [(Лобанков) (некролог)] // Журнал Московской Патриархии. М., 1976. № 1. стр. 14-15

## Manbalar

## Havolalar
* ЕПИСКОП ВОРОНЕЖСКИЙ И ЛИПЕЦКИЙ ПЛАТОН (ЛОБАНКОВ) (1972—1975)
* http://bvf.ru/forum/archive/index.php/t-549143.html
* http://boris-yakemenko.livejournal.com/113406.html
Varfolomey Gondarovskiy

**Arxiyepiskop Varfolomey** (dunyoviy ismi **Nikolay Nikolayevich Gondarovskiy**; 1927-yil 27-oktyabr, Nechaevka qishlogʻi – 1988-yil 21-mart, Oryol) – rus pravoslav cherkovi yepiskopi, Oryol shahri arxiyepiskopi.

## Hayoti
1927-yil 27-oktyabrda Nechayevka qishlogʻida (hozirgi Yasnozorenskoye qishloq aholi punkti, Belgorod viloyati, Belgorod tumani) da tugʻilgan. Sovet Armiyasida xizmat qilgandan soʻng, Moskva diniy seminariyasiga oʻqishga kirgan.

1954-yil mart oyida u seminariyada oʻqiyotganda rohib boʻlgan. 18-aprelda ierodeakon, 30-noyabrda esa ieromonk etib tayinlangan. U Moskva diniy akademiyasiga oʻqishga kirgan va uni 1959-yilda ilohiyot fanlari nomzodi ilmiy darajasi bilan tugatgan. 1959–1960-yillarda Moskva diniy seminariyasida dars bergan.

1960-yil iyun oyida Patriarx Aleksiy uni igumen darajasiga koʻtargan va uni Quddusdagi Rossiya ruhoniylar missiyasi rahbarining oʻrinbosari lavozimiga tayinlagan. 1961-yilda missiya rahbari boʻlib ishlagan va oktyabr oyida arximandrit darajasiga koʻtarilgan holda missiya rahbari etib tayinlangan.

1963-yil 26-mayda Yaroslavl shahridagi Feodorovskiy soborida u Yaroslavl yeparxiyasi vikarisi tomonidan Uglich yepiskopi etib tayinlangan.

Oʻsha yilning 29-mayida Saratov va Volgograd yepiskopi etib tayinlangan. 1963-yil iyun oyida u Athos togʻidagi Avliyo Afanasius Lavrasining 1000 yilligi munosabati bilan oʻtkazilgan bayramlarda qatnashgan.

1964-yil 22-dekabrda Vena va Avstriya yepiskopi, 1966-yil 7-iyulda Tula va Belevskiy yepiskopi, 1969-yil 20-martdan Kishinyov va Moldova yepiskopi hamda 1972-yil 11-oktyabrda Toshkent va Oʻrta Osiyo yepiskopi boʻlgan. Toshkent shahri yepiskopi boʻlgan davrda 1973-yil 9-sentyabrda arxiyepiskop darajasiga koʻtarilgan.

1987-yil 10-sentyabrdan Oryol va Bryansk arxiyepiskopi boʻlgan.

1988-yil 21-martda Oryol shahrida vafot etgan. U Oryolning markaziy baptist qabristonida, Oryol va Bryansk mitropoliti Palladius (Sherstennikov) qabri bilan bir devorda dafn etilgan.

## Adabiyotlar
* Наречение и хиротония архимандрита Варфоломея (Гондаровского) во епископа Угличского // Журнал Московской Патриархии. 1963. — № 7. — С. 15-20
* Епархиальная жизнь в текущем году [Тульская епархия] // Журнал Московской Патриархии. 1967. — № 10. — С. 12-13.
* *Сапсай Н., прот.* Архиепископ Орловский и Брянский Варфоломей [некролог] // Журнал Московской Патриархии. 1988. — № 10. — С. 31-32.

## Manbalar

## Havolalar
* Варфоломей (Гондаровский), архиепископ. 10 сентября 1987 — 21 марта 1988 на официальном сайте Орловской епархии
Kirill Pospelov

**Arxiyepiskop Kirill** (dunyoviy ismi **Leonid Nikolayevich Pospelov**; 1876-yil 1-aprel, Mojarovka qishlogʻi, Gorodishche tumani, Penza viloyati – 1953-yil 18-dekabr, Penza) – rus pravoslav cherkovi va Toshkent yepiskopi, Penza hamda Saransk arxiyepiskopi.

## Hayoti
Kirill Pospelov 1876-yil 1-aprelda Mojarovka qishlogʻida tugʻilgan. Oilada jami besh farzand bor edi. Kirill Pospelov 1898-yilda Penza diniy seminariyasini tamomlagan. 1898-yil 1 oktyabrda u deakon unvoniga tayinlandi. U mukammal ohangga va ajoyib bariton basga ega edi. 1906-yilda ruhoniy boʻldi. U Bokuda xizmat qilgan, ammo xotinining kasalligi tufayli u Sinod bosh rahbari V. K. Sabler bilan uchrashib, Saratovga koʻchirilishini iltimos qildi.

1914-yil yanvardan Aleksandr Nevskiy sobori ruhoniysi va Saratov gimnaziyasida huquq oʻqituvchisi boʻldi. U bosh ruhoniy darajasiga koʻtarildi va 1916-yildan Saratovdagi cherkovlar dekani boʻldi. Uning tashabbusi bilan 1918-yilda soborda ziyoratchilar jamoasi tuzildi. 1921-yilda u Saratov ocharchilikka yordam koʻrsatish qoʻmitasining aʼzosi boʻlib, Saratov viloyatida ochlikdan aziyat chekayotganlar uchun katta miqdorda mablagʻ toʻpladi. U barcha pullarni davlat bankiga topshirdi. 1944-yil 1-aprelda Moskvaning Yeloxov shahridagi soborda u Penza va Saransk yepiskopi etib tayinlandi.

1944-yil 11-iyulda u Toshkent va Oʻrta Osiyo yepiskopi etib tayinlandi. Yeparxiyadagi vaziyat ogʻir edi. Uning boʻlimdagi salafi arxiyepiskop Boris (Shipulin) 1937-yilda hibsga olingan va qatl etilgan edi. Shuningdek, Oʻrta Osiyoda renovatorlarning mavqei juda kuchli boʻlib, ular SSSRning boshqa mintaqalaridan farqli oʻlaroq, son jihatdan hukmronlik qilgan.

Kasallik tufayli uni Markaziy Rossiyaga koʻchirishga qaror qilindi.

1946-yil 20-iyundan Ivanovo va Shuiskiy yepiskopi boʻlgan. 1947-yil 27-yanvardan yana Penza va Saransk yepiskopi boʻlgan.

1953-yil 18-dekabrda Penza shahrida vafot etdi. U Penzadagi Mitrofanievskiy qabristoniga dafn etilgan.

## Adabiyotlar
* *[[Дворжанский, Александр Игоревич|Дворжанский А. И.]]* История Пензенской епархии: Исторический очерк. — Пенза, 1999. — Кн. 1. — С. 358—381.
* *Федотов А. А.* Архипастыри земли Ивановской. Церковно-исторические сочинения. — Иваново, 2000. — С. 19-20. — 140 с.
* *Тимаков В., прот.* Высокопреосвященный Кирилл, архиепископ Пензенский и Казанский // Альфа и Омега. — 2000. — № 3 (25). — С. 298—316; № 4 (26). — С. 245—263; 2001. — № 1 (27). — С. 285—306
* 
* 

## Manbalar
Xos jome masjidi

**Xos masjidi** – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Bekobod tumanida joylashgan boʻlib, tumanning masjid va madrasalar tarkibiga kiradi. Jome masjid Bekobod tumanining eng chekka hududlardan birida joylashgan.

## Joylashuvi va faoliyati
Xos jome masjidi Toshkent viloyati hududidagi Bekobod tumani, Xos qishloq fuqarolar yigʻini Birdamlik mahalla fuqarolar yigʻinida joylashgan. Ushbu masjid Bekobod tumanining chetki hududida joylashganligiga qaramay yoʻlovchilar, ziyoratchilar uchun oʻziga xos qulayliklar yaratilgan. Jome masjid 1500 kishiga yaqin boʻlgan xonaqoh, zamonaviy tahoratxona, avtoturargoh, ayollar uchun tahoratxona va namozxona, imom-xatib xonalari, kutubxona, dam olish xonalari bunyod etilgan. Jome masjid mahalliy aholi vakillari, hamda, Xos mahalla faollari va homiylar koʻmagida taʼmirlangan. Mazkur masjidga Xos mahala fuqarolar yigʻini, Birlik mahala fuqarolar yigʻini, Birdamlik mahala fuqarolar yigʻini, Takachi mahala fuqarolar yigʻinida yashovchi mahalliy aholi vakillari, hamda, namozxonlar tashrif buyurishadi. Mazkur masjidning bosh imom-xatibi Zikriyo domla Norqulov hisoblanadi.

## Tarixi
Xos jome masjidining kim tomonidan va qachon tashkil etilganligi haqida hozircha biror-bir dalil yoʻq, lekin, shu yerda yashovchi mahalla faollari va Bekobod tuman musulmonlar boʻlimi taklifiga binoan masjidga u joylashgan hudud nomi berilgan. Jome masjid Oʻzbekiston Respublikasi Adliya vazirligi, Toshkent viloyati adliya boshqarmasi tomonidan roʻyxatga olingan, hamda, uning ustavi Toshkent viloyati adliya boshqarmasida roʻyxatga olingan.

## Manbalar
Pavel Kovtun

**Pavel Maksimovich Kovtun** (1913-yil 18-mart, Miropolye – 1980-yil 29-mart, Toshkent) – sovet Armiyasi leytenanti, Ulugʻ Vatan urushi qatnashchisi, Sovet Ittifoqi Qahramoni (1944).

## Hayoti
Pavel Kovtun 1913-yil 18-martda Miropolye qishlogʻida tugʻilgan. Besh yillik maktabni va ikki yillik qishloq xoʻjaligi maktabini tamomlagach, kolxozda ishlagan. 1932-yil noyabr oyida Ishchilar va Dehqonlar Qizil Armiyasiga chaqirilgan. 1933-yilda polk maktabini tamomlagan. 1939-yil sentyabr oyida 2-Leningrad artilleriya maktabini tamomlagan. Sovet-Fin urushida qatnashgan va ogʻir yaralangan.

1940-yil sentyabr oyida zaxiraga oʻtkazilgan. 1940–1942-yillarda Chuvash Avtonom Sovet Sotsialistik Respublikasida yashab, Kozlovka shahridagi ayollar axloq tuzatish koloniyasida ishlagan. 1942-yil sentyabrda uni yana armiyaga chaqirishgan. Oʻsha yilning oktyabr oyidan Ulugʻ Vatan urushi frontlarida xizmat qilgan.

1943-yil sentyabrgacha Qizil Armiya askari Pavel Kovtun Markaziy frontning 61-armiyasining 415-piyoda diviziyasining 686-artilleriya polkining 7-batalyonida boshqaruv vzvodiga qoʻmondonlik qilgan. 1943-yil 28-sentyabrda Kovtun oldingi guruh tarkibida Ukraina SSRning Chernigov viloyatining Repkinskiy tumanidagi Zmeyi fermasi hududida Dneprni kesib oʻtgan va janglarda faol ishtirok etgan. Kovtun guruhi nemislarning sakkizta qarshi hujumini qaytargan.

SSSR Oliy Kengashi Prezidiumining 1944-yil 15-yanvardagi „Qizil Armiya generallari, ofitserlari, serjantlari va oddiy askarlariga Sovet Ittifoqi Qahramoni unvonini berish toʻgʻrisida“gi farmoni bilan „jangovar vazifalarni namunali bajarganliklari uchun“ Qizil Armiya askari Pavel Kovtun Sovet Ittifoqi Qahramoni unvoni, Lenin ordeni va 2949-sonli „Oltin Yulduz“ medali bilan taqdirlangan.

Keyingi olti oy ichida u ikki marta ogʻir yaralangan. 1945-yil may oyida Kovtun artilleriya batalyoni komandirlari kurslarini tugatgan. Shundan soʻng Uzoq Sharqda xizmat qilgan. U Sovet-Yapon urushida qatnashgan hamda ogʻir yaralangan.

1946-yil may oyida leytenant unvoni bilan Kovtun zaxiraga oʻtkazilgan. Shundan soʻng Toshkentda yashagan va mahalliy poyabzal fabrikasida ishlagan.

Pavel Kovtun 1980-yil 29-martda vafot etgan va Toshkent harbiylar qabristonidagi Qahramonlar xiyoboniga dafn etilgan.

## Adabiyotlar
* В путешествие по Сумщине. — Харьков, 1979.
* Герои Советского Союза — узбекистанцы. Ташкент, 1984.
* *Гриченко И. Т., Головин Н. М.* Подвиг. — Харьков: Прапор, 1983.

## Manbalar